Savukärpässieni

Savukärpässieni (Amanita excelsa, syn. Amanita spissa, aikaisemmin "harmaajalkainen kärpässieni" tai "harmaajalkakärpässieni") on kärpässieniin kuuluva sienilaji. Sen lakki on 10–15 senttimetriä leveä ja savunharmaa. Lakin päällä olevat suojusjätteet ovat harmaanvalkoiset. Heltat ovat valkoiset ja melko tiheät. Jalka on 6–10 senttimetriä pitkä ja valkoinen tai harmahtava. Renkaan yläpinta on valkoinen ja alapinta harmaa. Malto on valkoista. Savukärpässieni esiintyy melko harvinaisena Etelä-Suomessa.Roger Phillips (2006). Mushrooms. Pan MacMillan. .. Savukärpässieni kasvaa puistoissa, hautausmailla ja lehdoissa tammen, lehmuksen ja koivun seurassa. Se ei ole ruokasieni. Kasvuaika on elokuusta syyskuuhun. Laji on luokiteltu Suomessa elinvoimaiseksi.

Rusokärpässieni ja myrkyllinen pantterikärpässieni muistuttavat savukärpäsientä.

 Lähteet 

Luokka:Kärpässienet